
REPUBLIKA HRVATSKA

SPLITSKO-DALMATINSKA ŽUPANIJA

G R A D   S I NJ

Ured Grada

   KLASA: 810-01/20-01/2                                                                                   
   URBROJ: 2175/1-04-20-6
   Sinj, 30. srpnja i 03 kolovoza. 2020.  godine.

Temeljem čl. 17. st. 1. alineja 3. Zakona o sustavu civilne zaštite („Narodne novine“ br. 82/15 i 118/18), i na temelju Zaključka o usvajanju Procjene rizika od velikih nesreća za Grad Sinj, (Službeni glasnik Grada Sinja" br.08/18) i članka 35. Statuta Grada Sinja (Službeni glasnik Grada Sinja" br.10/09, 02/13 i 02/18), Gradsko vijeće Grada Sinja  dana ________ 2020. godine, donosi
 ODLUKU
o određivanju pravnih osoba od interesa

za sustav civilne zaštite na području Grada Sinja
Članak 1.

Ovom Odlukom određuju se pravne osobe od interesa za sustav civilne zaštite Grada Sinja koje se mogu angažirati na sprječavanju nastanka i otklanjanju posljedica katastrofa i velikih nesreća na području Grada sinja

Članak 2.

Pravne osobe sa snagama i kapacitetima od interesa za sustav civilne zaštite na području Grada Sinja su:
1. Javna vatrogasna postrojba Grada Sinja

2. Dobrovoljno Vatrogasno društvo Sinj

3. Gradsko društvo crvenog križa- Sinj

4. Hrvatska gorska služba spašavanja- ispostava Sinj

5. Vodovod i odvodnja Cetinske krajine d.o.o. Sinj

6. Čistoća Cetinske krajine d.o.o. Sinj

7. Hazarder.  d.o.o. Sinj  

8. Cetina D.D.   Sinj

9. Promet d.o.o. Sinj

10. Likomed Veterina d.o.o.

11. Hit Radio Sinj

12. Kamičak d.o.o. Sinj

13. Hotel Alkar Sinj

14. Tommy d.o.o.

Članak 3.

Udruge građana od interesa za sustav civilne zaštite Grada Sinj su: 

1. Planinarsko društvo Svilaja Sinj;

2. Lovačko društvo Sinj;

3. Aero klub Sinj;

4. Planinarsko društvo Sveti Jakov speleološki odsjek,Sinj;

5. Odred izviđača Malin, Sinj.

Članak 4.

Pravne osobe od interesa za sustav civilne zaštite Grada Sinja (dalje u tekstu: Pravne osobe) nositelji su posebnih zadaća u sustavu civilne zaštite, čime sudjeluju u provedbi utvrđenih mjera civilne zaštite na području Grada Sinja. 

Za razradu dobivenih zadaća i usklađivanje s operativnim snagama civilne zaštite Grada Sinja, Pravnim osobama dostavljaju se izvodi iz Plana djelovanja civilne zaštite Grada Sinja. U slučaju prijetnje, nastanka i posljedica velikih nesreća i katastrofa Pravne osobe dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite u skladu s odredbama Zakona o sustavu civilne zaštite, posebnih propisa i njihovih općih akata.

Članak 5
Pravne osobe dužne su Gradu Sinja bez naknade dostavljati podatke i informacije potrebne za izradu procjene rizika i plana djelovanja civilne zaštite. 

Pravne osobe dužne su odazvati se zahtjevu načelnika Stožera civilne zaštite Grada Sinja, te sudjelovati s ljudskim snagama i materijalnim resursima u provedbi mjera i aktivnosti u sustavu civilne zaštite. 

Na poziv nadležnog tijela pravne osobe dužne su omogućiti svojim zaposlenicima koji su raspoređeni u operativne snage sustava civilne zaštite sudjelovanje u provedbi mjera i aktivnosti u sustavu civilne zaštite. 

S pravnim osobama od interesa za sustav civilne zaštite Grada Sinja zaključit će se ugovori o međusobnoj suradnji kojima će se u skladu s Planom djelovanja civilne zaštite Grada Sinja naročito definirati: potrebni ljudski resursi, materijalna sredstva, strojevi i oprema kao i vrijeme i način njihovog aktiviranja i angažiranja u provedbi zadaća civilne zaštite na području Grada Sinja.

Članak 6.

Udruge građana od interesa za sustav civilne zaštite Grada Sinja (dalje u tekstu: Udruge) pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite u skladu s odredbama Zakona i planovima Grada Sinja. 

Udruge ne izrađuju operativne planove, ali imaju obvezu gradonačelnici Grada Sinja u roku od mjesec dana od dana zaprimanja ove Odluke dostaviti podatke propisane Pravilnikom o nositeljima, sadržaju i postupcima izrade planskih dokumenata u civilnoj zaštiti, te načinu informiranja javnosti postupku njihovog donošenja („Narodne novine“ broj 49/17.): točan naziv udruge, kontakt podatke o odgovornoj osobi, broj operativnih članova, te podatke o raspoloživim materijalno-tehničkim sredstvima i spremnosti za operativno djelovanje. 

Grad Sinj i Udruge uređuju međusobne odnose sporazumom kojim se utvrđuju zadaće i uvjeti u kojima se Udruge uključuju u aktivnosti sustava civilne zaštite u skladu s Procjenom rizika od velikih nesreća i Planom djelovanja civilne zaštite.
Članak 7.

Pravne osobe i Udruge imaju pravo na naknadu stvarnih troškova za sudjelovanje u provedbi mjera i aktivnosti u sustavu civilne zaštite na teret proračuna Grada Sinja. 

Članak 8.

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Grada Sinja Klasa 810-01/16-01/ 05, Ur, broj 2175/01-01-16-5. 
Članak 8.
Ova Odluka stupa na snagu osmi dan od dana objave u « Službenom Glasniku Grada Sinja ».
Potpredsjednik 

Anđelko Bilandžić v. r.

REPUBLIKA HRVATSKA

SPLITSKO-DALMATINSKA ŽUPANIJA

G R A D   S I NJ

Ured Grada

   KLASA: 810-01/20-01/2
   URBROJ: 2175/1-04-20-2
   Sinj, 08. svibnja. 2020.  godine.

Na temelju članka 17. stavak 3. podstavka 3. Zakona o sustavu civilne zaštite (»Narodne novine« broj 82/15 i 118/18) i članka 53. Statuta Grada Sinja  (" Službeni glasnik Grada Sinja" br.10/09, 02/13 i 02/18 ), Gradonačelnica Grada Sinja  dana 10. ožujka 2020. godine, donosi:

Zaključak 

o utvrđivanju prijedloga teksta odluke o određivanju pravnih osoba za sustav civilne zaštite na području Grada Sinja

Članak 1.

Utvrđuje se prijedlog teksta Odluke o određivanju pravnih osoba od interesa za sustav civilne zaštite na području Grada Sinja. 

Članak 2.

Prijedlog iz Članka 1. ovog Zaključka po dobivenoj suglasnosti PUCZ – Područni ured za civilnu zaštitu Split, prosljeđuje se Gradskom vijeću Grada Sinja na razmatranje i donošenje. 

Članak 3.

Ovaj Zključak objavit će se  u « Službenom Glasniku Grada Sinja ».
Gradonačelnica Grada Sinja 

Kristina Križanac, stuč.spec.oec.

Dostaviti: 

1. PUCZ – Područni ured za civilnu zaštitu Split,, Moliških Hrvata 1; 

2. Gradsko vijeće Grada Sinja; 

3. Ured grada; 

4. Arhiva.

REPUBLIKA HRVATSKA

SPLITSKO-DALMATINSKA ŽUPANIJA

G R A D   S I NJ

Ured Grada

   KLASA: 810-01/20-01/2
   URBROJ: 2175/1-04-20-3
   Sinj, 08. svibnja. 2020.  godine.

MUP Ravnateljstvo Civilne zaštite 

PUCZ Split

n/r Pročelnika

gosp.Srđana Kuščevića

Moliških Hrvata 1

21000 Split

PREDMET: Suglasnost na prijedlog Odluke o određivanju pravnih osoba od interesa za sustav civilne zaštite na području Grada Sinja.- dostavlja se-

Poštovani,

temeljem čl. 17. st 1. podstavak 3. Zakona o sustavu civilne zaštite (N.N. broj 82/15 i  118/18) dužni smo donijeti Odluku o određivanju pravnih osobe od interesa za sustav civilne zaštite na području Grada Sinja.

Slijednom navedenoga dostavljamo Vam prijedlog Odluke o određivanju pravnih osoba od interesa za sustav civilne zaštite za koju Vas molimo da nam izdate Vašu suglasnost, kako bismo istu mogli dostaviti predstavničkom tijelu Grada Sinja na razmatranje i odlučivanje.

S poštovanjem,

Gradonačelnica Grada Sinja

Kristina Križanac, struč. spec. oec..

U privitku:

1. Prijedlog Odluke o određivanju pravnih osoba od interesa za sustav civilne zaštite na području Grada Sinja;

2. Zaključak o utvrđivanju prijedloga teksta odluke o određivanju pravnih osoba za sustav civilne zaštite na području Grada Sinja.
